**Reîntâlnire**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

probabil că jenate

într-o bună zi

un piculeț de-a lor pornire

singurătățile ne vor călăuzi

către o ultimă-ntâlnire

probabil fâstâciți atunci ne vom opri

spunându-ne în mare grabă cum ne este

făr-a spera absurzi

să fim convingători

admițând c-adevărul ne cam prisosește

probabil numai ne vom saluta

dintr-un impuls nefericit

iară apoi

ne vom îndepărta

de-a binelea în infinit

probabil ne vom mulțumi

să ne ferim privirile

așa…

pentru-a ne fărâmi

preventiv iluziile

probabil timpul pentru-a ne batjocori

va pune între noi o fabuloasă punte

unde ne vom intersecta nepăsători

grav incapabili de aducerea aminte